કોંગ્રેસનાં ધારાસભ્યો બળદેવજી ઠાકોર અને અંબરીશ ડેરે ભાજપનાં ધારાસભ્યોને ધમકી આપી હોવાનો મુદ્દો ફરી વિધાનસભા ગૃહમાં ઉઠયો છે. ત્યારે નાયબ મુખ્યમંત્રી નીતિન પટેલે આ મુદ્દે ગૃહમાં પ્રસ્તાવ મુકતાં કહ્યું હતું કે,”કોંગ્રેસનાં ધારાસભ્યોએ ભાજપનાં ધારાસભ્ય હર્ષ સંઘવી અને જગદીશ પંચાલને પગ ભાંગી નાખવાની ધમકી આપી છે.આ સાથે જ ગૃહમાં મારામારી પણ કરી છે. તેથી કોંગ્રેસનાં ત્રણેય ધારાસભ્યોને સસ્પેન્ડ કરવામાં આવે. અંબરીશ ડેર અને પ્રતાપ દૂધાતને ત્રણ વર્ષ સુધી અને બળદેવજી ઠાકોરને ૧ વર્ષ માટે ગૃહમાંથી સત્ર અને કમિટીની કામગીરીમાંથી સસ્પેન્ડ કરવામાં આવે.”